***PÁLYÁZATI FELHÍVÁS***

***Solt Város Önkormányzat Képviselő-testülete***

***PÁLYÁZATOT HIRDET***

***a Solt Aranykulcs Városgazdálkodási Nonprofit Korlátolt Felelősségű Társaság***

***ÜGYVEZETŐ***

***munkakör betöltésére.***

**A munkaviszony időtartama:** határozatlan időre szóló munkaviszony 3 hónap próbaidő kikötésével 2020. július 1. napjától

**Foglalkoztatás jellege:** teljes munkaidő

**A munkavégzés helye:** Bács-Kiskun megye 6320 Solt, Béke tér 1.

**A munkakörhöz tartozó főbb tevékenységi körök:**

* Az ügyvezető önállóan jogosult az ügyvezetésre (ügyintézésre), a Társaság képviseletére és a Társaságot önállóan jegyzi.
* Az ügyvezetői megbízatás bármikor visszavonható.
* A Társaságnál foglalkoztatott munkavállalók vonatkozásában a munkáltatói jogokat az ügyvezető gyakorolja.
* A Ptk. 3:112§ (3) bekezdése értelében az Alapító az ügyvezető részére írásban utasítást adhat, amelyet az ügyvezető köteles végrehajtani.
* Az ügyvezető feladata a Társaság Alapító Okiratában foglalt feladatok ellátásának koordinálása, irányítása, ellenőrzése.
* A Társaság innovatív, eredményes, hatékony és gazdaságos működtetése a hatályos jogszabályoknak, az alapító okiratnak, valamint a belső szabályzatoknak megfelelően, és az ehhez szükséges személyi és tárgyi feltételek biztosítása, költségvetésének betartása.
* A képviselő-testület felé üzleti terv, beszámolók készítése, s a képviselő-testület által elfogadott éves üzleti tervben meghatározott célok megvalósítása,
* A Társaság vagyonának megőrzése, gyarapítása,
* Teljes szellemi felkészültséggel, szakmai tapasztalatával a társaság célszerű és hatékony működésének elősegítése, továbbá köteles minden tőle elvárhatót megtenni a társaság műszaki, gazdasági érdekeinek megvalósulása érdekében,
* mindazon kötelezettségek teljesítése, feladatok ellátása, amelyeket a Ptk., Mt., egyéb jogszabályok, Alapító Okirat, a munkáltató belső szabályzatai, valamint a munkaszerződés az ügyvezetőre hárít.
* A Társaságnál a taggyűlési hatáskörbe tartozó kérdésekben az egyedüli tag, az Alapító dönt és erről az ügyvezetőt írásban vagy a képviselő-testületi ülésen felvett jegyzőkönyvben rögzítettekkel köteles értesíteni. Az Alapító kizárólagos hatáskörébe tartoznak mindazok a kérdések, amelyeket a törvény a taggyűlés kizárólagos hatáskörébe utal.

**Jogállás, bérezés és egyéb juttatások:**

Jelen pályázati felhívás alapján az Nkft. ügyvezetését a vezető tisztségviselő a Polgári Törvénykönyvről szóló 2013. évi V. törvény 3:112.§ (1) bekezdésében foglalt munkaviszony keretében látja el. Erre tekintettel a pályázati kiírásra a Ptk., valamint az Mt. rendelkezései irányadók, és a pályázat nyertesével való szerződéskötéskor ezen jogszabályok szerződéskötés napján hatályos rendelkezéseit kell figyelembe venni.

Bérezés megegyezés szerint.

**Pályázati feltételek:**

* magyar állampolgárság,
* cselekvőképesség,
* büntetlen előélet,
* felsőfokú (egyetemi vagy főiskolai) végzettség, műszaki vagy gazdasági szakmacsoportba tartozó szakképzettség,
* B kategóriás jogosítvány,
* Felhasználói szintű MS Office (irodai alkalmazások) ismeret,

**A pályázat elbírálásánál előnyt jelent:**

* legalább 1-3 év vezetői tapasztalat (referenciák bemutatásával),
* felsőfokú gépész szakképzettség,
* az Nkft. tevékenységéhez hasonló területen szerzett szakmai vagy gazdálkodási gyakorlat,
* szervezési, tervezési és pénzügyi ismeretek
* projektmenedzsment ismeret

**Előnyt jelentő kompetenciák:**

* stratégiai gondolkodásmód,
* magas szintű kommunikációs készség,
* döntéshozatali képesség,
* motivációs készség,
* analitikus, elemző gondolkodásmód,
* kiterjedt szakmai kapcsolatrendszer

**A pályázat részeként benyújtandó iratok, igazolások:**

* a pályázó szakmai életútját bemutató, fényképes szakmai önéletrajz,
* iskolai végzettséget, képesítést igazoló okiratok másolatai,
* 3 hónapnál nem régebbi hatósági erkölcsi bizonyítvány,
* szakmai tapasztalatot, gyakorlatot igazoló dokumentumok,
* motivációs levél,
* nyilatkozat arról, hogy a pályázati anyagban foglalt személyes adatainak a pályázati eljárással összefüggő kezeléséhez hozzájárul,
* a pályázó nyilatkozata a Polgári Törvénykönyvről szóló 2013. évi V. törvény Harmadik könyve szerinti kizáró feltételekről és összeférhetetlenségi okokról, valamint a Munka törvénykönyvéről szóló 2012. évi I. törvény 211.§-a szerinti összeférhetetlenségről,
* nyilatkozat arról, hogy sikeres pályázat esetén a köztulajdonban álló gazdasági társaságok takarékosabb működéséről szóló 2009. évi CXXII. törvény szerinti adatok közzétételéhez hozzájárul,
* nyilatkozat arról, hogy hozzájárul a pályázat képviselő-testület nyilvános ülésen történő tárgyalásához.

**A munkakör betölthetőségének időpontja:**

A munkakör 2020. július 1. napjától tölthető be.

**A pályázat benyújtásának határideje:** 2020. március 31.

**A pályázati kiírással kapcsolatosan további információt Németh István polgármester nyújt a 06-30/9386774 telefonszámon.**

**A pályázatok benyújtásának módja:**

* postai úton a pályázatnak Solt Város Önkormányzat Képviselő-testülete címére történő beküldésével (6320 Solt, Béke tér 1.). Kérjük a borítékon feltüntetni a munkakör megnevezését: Solt Aranykulcs Nkft. ügyvezető
* Személyesen: Solt Város Önkormányzat, Bács-Kiskun megye, 6320 Solt, Béke tér 1.

**A pályázati eljárás, a pályázat elbírálásának módja, rendje:**

A benyújtási határidő lejártát követően a Pénzügyi és Városrendezési Bizottság véleményezi a benyújtott pályázatokat. Solt Város Önkormányzat Képviselő-testülete a kiírásban szereplő feltételeknek megfelelő pályázatokról dönt.

**A pályázatok elbírálásának határideje: 2020. május 31.**

**A pályázati felhívás közzétételének helye:**

* Solt város honlapja: www.solt.hu
* Petőfi Népe megyei napilap
* egy országos napilap

**Egyéb:** A pályázat kiírója fenntartja magának a jogot, hogy a pályázatot eredménytelenné nyilvánítsa.